Ježišu, ponáram do tvojej krvi celý deň, ktorý sa práve začína a ktorý je pre mňa darom tvojej nekonečnej lásky. Ponáram do tvojej krvi seba a všetkých, ktorých dnes stretnem, na ktorých si spomeniem alebo sa o nich niečo dozviem. Ponáram do tvojej krvi všetkých svojich blízkych a tých, ktorí ma prosia o modlitbu. Pane, ponáram do tvojej krvi všetky situácie, ktoré dnes vzniknú, všetky záležitosti, ktoré budem vybavovať, rozhovory, ktoré budem viesť, prácu, ktorú budem vykonávať, ako aj svoj odpočinok. Ježišu, pozývam ťa k týmto situáciám, záležitostiam, rozhovorom, práci a odpočinku. Prosím ťa, aby tvoja krv obmývala týchto ľudí a tieto situácie a prinášala im oslobodenie, očistenie, uzdravenie a posvätenie podľa tvojej vôle. Nech sa dnes prejaví sláva a moc tvojej krvi. Prijímam všetko, čo mi dnes zošleš, na slávu tvojej krvi, úžitok svätej Cirkvi a na zadosťučinenie za svoje hriechy. Na príhovor Panny Márie to všetko odovzdávam Bohu Otcovi. Celý sa odovzdávam k dispozícii Panne Márii. Bezvýhradne jej odovzdávam svoju minulosť, budúcnosť aj prítomnosť.
Amen.
Zdroj: https://modlitba.sk/?p=11967
Zdroj: https://www.youtube.com/channel/UCwBm6cFG7_N4DeSr3TG-gmg
V mene Ježiša Krista pretŕham všetky prekliatia,
ktoré vznikli v dôsledku mojich hriechov (treba ich
slovami vyjadriť…).
V mene Ježiša Krista pretŕham všetky tie kliatby,
pretínam, lámem, ničím a ruším ich platnosť na celú
večnosť, navždy.
V mene Ježiša Krista od tohto momentu, od tejto
chvíle som slobodný od týchto prekliatí úplne a na-
vždy – v mene Ježiša Krista. Amen.
(Táto verzia textu modlitby má imprimatur: Mons. Stanislaus
Zvolenský, Archiepiscopus Metropolita Bratislaviensis, Bratisla-
vae, Die 2 Maii 2016, Prot. N. 1653/2016.)
Zdroj: YouTube
Zdroj YouTube
1.Večný Otče, ponúkam ti predrahú krv, ktorú Ježiš Kristus vylial na kríži a každý deň opäť ponúka ako obetu na oltári, pre slávu tvojho svätého mena, pre príchod tvojho kráľovstva a spásu všetkých duší.Sláva Otcu…
Nech je naveky chválený a velebený Ježiš, Boží Syn, ktorý nás svojou prečistou krvou zachránil. Amen.
Kongregácia pre náuku viery neodporúča laikom modliť sa túto modlitbu, nakoľko je v nej priamy príkaz diablovi. To sa odporúča iba kňazom vzhľadom na ich sviatostné kňazstvo.
Pre laikov odporúča p. Vella v modlitbe Exorcizmu Leva XIII nahradiť priamy príkaz vyháňania diabla napr. "Odíď Satan…" na " Pane Ježišu prosím odožeň diabla preč…"
Nejedná sa o liturgickú modlitbu.
Kde je znamenie +, robíme pred sebou kríž (neprežehnávame sa). Z cirkevného zákonníka z roku 1983 (CIC can 1172) vyplýva, že tento exorcizmus sa môže modliť každý, pretože sa nejedná o exorcizmus nad posadnutými. Nad posadnutými môže exorcizmus konať len kňaz, ktorého na to poveril miestny ordinár.
Svätý Michael, archanjel, bráň nás v boji:
buď nám ochranou proti zlobe a úkladom diabla.
Nech mu Boh prikáže, pokorne prosíme:
a ty, knieža nebeského vojska,
zvrhni satana a iných zlých duchov,
ktorí sa na skazu duší potulujú po svete,
božskou mocou do pekelnej priepasti.
Amen.
Zdroj: https://slovenskydohovorzarodinu.sk/biskupi-chcu-aby-sa-opat-povinne-po-omsi-modlilo-k-sv-archanjelovi-michalovi-za-ochranu-cirkvi/